**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. december 07.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. december 9-ei rendkívüli ülésére.

**Tárgy: a Kelet-Balatoni Térség Önkormányzati Társulás Társulási megállapodásának 5. sz. módosítása.**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tisztelt Képviselő-testület!**

**Előzmények**: 2015. november 5-én megtartott Társulási ülésen megvitatták a Társulás jövőjét. A beterjesztett javaslatok közül egyiket sem fogadta el a Társulás minősített többséggel, ezért az ülés során kialakult 3 javaslatot a tanács kérésére az önkormányzati képviselő-testületek megvitatták.

A képviselő-testületek határozatai alapján, javasolom a Társulási megállapodás 5. számú módosításának elfogadását a 2015. december 3-án megtartott ülés döntési javaslat alapján.

.

**A Társulási megállapodás 5. számú módosítás az alábbi javaslattal:**

1. A Társulási Megállapodás tartalmazza a Társulás célját és feladatát, mely az alábbiak szerint kerül módosításra: a Társulási tagok a Társulás jövőjével kapcsolatosan azt a döntést hozták, hogy a Társulás feladatai közül belső ellenőrzés közös szervezése szűnjön meg 2015. december 31-vel. A belső ellenőrzés 2016. január 1-től válaszható legyen az önkormányzatok döntése alapján, a Társulás keretén belül - a Társulással kötött külön megállapodással - vagy önállóan kívánja megvalósítani az ellenőrzést.

Külön megállapodás alapján az elfogadott belső ellenőrzés mindenkori éves összegét a megállapodást elfogadó önkormányzatok lakosság szám arányában fizetik meg.

1. A Társulás gazdálkodása 1.4 pontjában a társult településeket terhelő befizetés összege 50 Ft/állandó lakos /év, mely a működéssel kapcsolatban felmerült kiadások fedezetét biztosítja.

A Társulási Megállapodás szerint a **társulásban részt vevő képviselő-testületek mindegyikének minősített többséggel hozott döntése szükséges** a Társulási Megállapodás módosításához.

**Melléklet:**

1. KBTÖT - Társulási megállapodás 5. sz. módosítása

Kérem, az előterjesztést megvitatni és az alábbi határozati javaslatot elfogadni szíveskedjenek!

Matolcsy Gyöngyi

polgármester

***Határozati javaslat***

***………./2015.(XII.9.) önkormányzati határozat***

*(a határozat elfogadásához egyszerű többség szükséges)*

**a Kelet-Balatoni Térség Önkormányzati Társulása Társulási megállapodásának 5. sz. módosításáról**

1. *a Kelet-Balatoni Térség Önkormányzati Társulás Társulási megállapodásának 5. számú módosítását elfogadja,- a határozat mellékletét képező tartalommal - mely 2016. január 1. napján lép hatályba.*
2. *A képviselő-testület felhatalmazza a polgármestert, hogy a Társulási megállapodás módosítását – a társult önkormányzatok Társulási megállapodása 5- számú módosítását jóváhagyó határozat birtokában – aláírja.*
3. *A képviselő-testület felkéri a Társulás munkaszervezeti feladatait ellátó hivatal jegyzőjét, hogy a Társulási megállapodás módosítását küldje meg a Magyar Államkincstárnak és a megyei kormányhivatalnak.*

*Felelős:*

*Határidő:*